
1. A GYÓGYSZER NEVE

Norsiten 80 mg/1,5 mg módosított hatóanyag-leadású tabletta
Norsiten 160 mg/1,5 mg módosított hatóanyag-leadású tabletta


2.	MINŐSÉGI ÉS MENNYISÉGI ÖSSZETÉTEL

Norsiten 80 mg/1,5 mg módosított hatóanyag-leadású tabletta:
80 mg valzartánt és 1,5 mg indapamidot tartalmaz tablettánként.

Norsiten 160 mg/1,5 mg módosított hatóanyag-leadású tabletta:
160 mg valzartánt és 1,5 mg indapamidot tartalmaz tablettánként.

Ismert hatású segédanyag:

Norsiten 80 mg/1,5 mg módosított hatóanyag-leadású tabletta:
73,96 mg laktózt tartalmaz tablettánként (laktóz-monohidrát formájában).

Norsiten 160 mg/1,5 mg módosított hatóanyag-leadású tabletta:
105,31 mg laktózt tartalmaz tablettánként (laktóz-monohidrát formájában).

A segédanyagok teljes listáját lásd a 6.1 pontban.


3.	GYÓGYSZERFORMA

Módosított hatóanyag-leadású tabletta (tabletta).

Norsiten 80 mg/1,5 mg módosított hatóanyag-leadású tabletta:
Filmbevonatú, kerek, mindkét oldalán domború, rózsaszínű tabletta. A tabletták átmérője körülbelül 9 mm. Az egyik oldalán CL3 gravírozás található. A tabletták egyik oldalán kerek domborulat látható.

Norsiten 160 mg/1,5 mg módosított hatóanyag-leadású tabletta:
Filmbevonatú, kerek, mindkét oldalán domború, rózsaszínű tabletta. A tabletták átmérője körülbelül 11 mm. Az egyik oldalán CL4 gravírozás található. A tabletták egyik oldalán kerek domborulat látható.


4.	KLINIKAI JELLEMZŐK

4.1	Terápiás javallatok
[bookmark: 4.1_Therapeutic_Indications]
A Norsiten esszenciális hipertónia kezelésére javallott szubsztitúciós terápiaként, olyan felnőtt betegeknél, akiknek a vérnyomása megfelelően beállított valzartán és indapamid egyidejű alkalmazásával, a kombinációval azonos dózisban, de külön tablettaként adva.

[bookmark: 4.2_Posology_and_method_of_administratio]4.2	Adagolás és alkalmazás

Adagolás

A Norsiten kezdő terápiaként nem alkalmazható. A kezelés megkezdését vagy a dózis módosítását, ha szükséges, csak az egykomponensű készítményekkel szabad elvégezni.

Az ajánlott adag napi egy tabletta.

A Norsitenre történő átállás előtt a betegek állapotának kontrolláltnak kell lennie az egykomponensű készítmények stabil dózisainak egyidejűleg szedésével. A Norsiten dózisának a kombináció egyes összetevőinek az átállítás időpontjában szedett dózisain kell alapulnia.
Ha a fix kombináció bármelyik hatóanyagának adagolását bármi okból (pl. újonnan diagnosztizált, kapcsolódó betegség, a beteg állapotának változása, vagy gyógyszerkölcsönhatás miatt) módosítani szükséges, akkor az egyes összetevőket ismét külön-külön készítményben kell alkalmazni az adagolás meghatározására.

Különleges betegcsoportok

Idősek
Időseknél a plazma kreatininszintjét az életkor, a testtömeg és a nem függvényében korrigálni kell.
Idős betegek akkor kezelhetők a Norsitennel, ha a vesefunkció normális vagy csak minimálisan károsodott.

Vesekárosodás
Súlyos vesekárosodás esetén (ha a kreatinin‑clearance < 30 ml/perc) a készítmény alkalmazása ellenjavallt.
[bookmark: OLE_LINK1]A tiazid és rokon diuretikumok csak akkor fejtik ki teljesen hatásukat, ha a vesefunkció normális vagy csak minimálisan károsodott.

Májkárosodás
Hepaticus encephalopathiában, súlyos májkárosodásban, biliaris cirrhosisban, valamint cholestasisban szenvedő betegeknél a Norsiten ellenjavallt (lásd 4.3, 4.4 és 5.2 pont). A cholestasissal nem járó enyhe vagy közepesen súlyos májkárosodásban szenvedő betegeknél a valzartán dózisa nem haladhatja meg a 80 mg‑ot (egy Norsiten 80 mg/1,5 mg módosított hatóanyag-leadású tabletta).

Gyermekek és serdülők
A Norsiten nem javasolt 18 év alatti gyermekek és serdülők számára. A Norsiten biztonságosságát és hatásosságát nem igazolták ebben a korosztályban.

Az alkalmazás módja
Szájon át történő alkalmazásra.
A Norsiten módosított hatóanyag-leadású tablettát lehetőleg reggel, egészben, egy pohár vízzel kell lenyelni. Étkezés közben vagy attól függetlenül is bevehető.

4.3	Ellenjavallatok

· [bookmark: OLE_LINK2]A készítmény hatóanyagaival, vagy más szulfonamidokkal, illetve a készítmény 6.1 pontban felsorolt bármely segédanyagával szembeni túlérzékenység.
· Hepaticus encephalopathia, súlyos májkárosodás, biliaris cirrhosis és cholestasis.
· Súlyos vesekárosodás.
· A terhesség második és harmadik trimesztere (lásd 4.4 és 4.6 pont).
· Hypokalaemia.
· A Norsiten egyidejű alkalmazása aliszkirén-tartalmú készítményekkel diabetes mellitusban vagy vesekárosodásban szenvedő betegeknél (GFR < 60 ml/perc/1,73 m2) (lásd 4.5 és 5.1 pont).

4.4	Különleges figyelmeztetések és az alkalmazással kapcsolatos óvintézkedések

Valzartánhoz kapcsolódóan

Hyperkalaemia
Egyidejű adása káliumpótló készítményekkel, káliummegtakarító diuretikumokkal, káliumtartalmú sópótlókkal vagy egyéb gyógyszerekkel, amelyek növelhetik a káliumszintet (heparin stb.), nem ajánlott. Szükség esetén a káliumszintet monitorozni kell.

Vesekárosodás
Azoknál a betegeknél, akiknek a kreatinin‑clearance‑e < 10 ml/perc, valamint a dialízis alatt alló betegeknél jelenleg nincs a biztonságos alkalmazásra vonatkozó tapasztalat, ezért a valzartánt ezeknél a betegeknél óvatosan kell alkalmazni. Nem szükséges a dózis módosítása azoknál a felnőtteknél, akiknek a kreatinin‑clearance‑e > 10 ml/perc (lásd 4.2 és 5.2 pont).

Májkárosodás
A cholestasissal nem járó, enyhe vagy közepesen súlyos májkárosodásban szenvedő betegeknél a valzartánt óvatosan kell alkalmazni (lásd 4.2 és 5.2 pont).

Nátrium- és/vagy volumenhiányos betegek
Súlyos nátrium- és/vagy volumenhiányos (pl. nagy dózisú diuretikus kezelésben részesülő) betegeknél ritkán szimptómás hypotonia fordulhat elő a valzartán‑kezelés megkezdésekor. A nátrium- és/vagy volumenhiányt a valzartán‑kezelés megkezdése előtt rendezni kell, pl. a diuretikum dózisának csökkentésével.

Arteria renalis-stenosis
Kétoldali arteria renalis-stenosisban vagy az egyetlen működő veséhez vezető arteria stenosisában szenvedő betegeknél nem igazolták a valzartán biztonságos alkalmazását.
Egyoldali arteria renalis stenosis következtében kialakult renovascularis hypertoniában szenvedő 12 betegnél rövid ideig alkalmazva a valzartánt, nem változott szignifikáns mértékben a vese hemodinamikája, a szérum kreatinin- és a vér karbamid-nitrogén-szintje (BUN). Azonban, mivel egyéb, a renin-angiotenzin-aldoszteron rendszerre ható gyógyszerek növelhetik a szérum karbamid-nitrogén- és kreatininszintet egyoldali arteria renalis-stenosisban szenvedő betegeknél, a betegek valzartán‑kezelésekor ajánlott monitorozni a vesefunkciót.

Veseátültetés
Jelenleg nincs tapasztalat a valzartán veseátültetésen átesett betegeknél való biztonságos alkalmazására vonatkozóan.

Elsődleges hyperaldosteronismus
Elsődleges hyperaldosteronismusban szenvedő betegeket nem szabad valzartánnal kezelni, mivel náluk a renin-angiotenzin rendszer nem aktív.

Aorta- vagy mitrális billentyűszűkület, hypertrophiás obstructiv cardiomyopathia
Mint minden egyéb értágító készítmény esetében, az aorta- vagy mitrális billentyűszűkületben, illetve hypertrophiás obstructiv cardiomyopathiában (HOCM) szenvedő betegeknél különös óvatosság szükséges.

Terhesség
Terhesség alatt nem szabad angiotenzin II‑receptor‑antagonista- (AIIRA) kezelést kezdeni. Hacsak az AIIRA‑kezelés folytatása nem létfontosságú, azoknál a betegeknél, akik terhességet terveznek, olyan másik vérnyomáscsökkentő kezelésre kell átváltani, amely biztonságosan alkalmazható terhesség ideje alatt. Terhesség megállapítása esetén az AIIRA‑kezelést azonnal meg kell szakítani és – szükség esetén – másik kezelést kell megkezdeni (lásd 4.3 és 4.6 pont).

Nemrégiben bekövetkezett myocardialis infarctus
A kaptopril és valzartán kombinációja nem bizonyult klinikailag előnyösebbnek, de növelte a mellékhatások kialakulásának kockázatát a valzartán- vagy a kaptopril-monoterápiához képest (lásd 4.2 és 5.1 pont). Ezért a valzartán angiotenzinkonvertálóenzim- (ACE) gátlóval való kombinálása nem ajánlott.

Myocardialis infarctus utáni állapotban lévő betegeknél a kezelés megkezdésekor óvatosságra van szükség. Myocardialis infarctus utáni állapotban lévő betegek kivizsgálása során mindig fel kell mérni a vesefunkciót is (lásd 4.2 pont).

Myocardialis infarctus utáni állapotban lévő betegeknél a valzartán szedése gyakran kismertékű vérnyomáscsökkenést eredményez, de tüneteket okozó hypotonia miatt a kezelés megszakítására általában nincs szükség, ha az adagolási utasításokat követjük (lásd 4.2 pont).

Szívelégtelenség
A mellékhatások, különösen a hypotonia, hyperkalaemia és vesekárosodás (beleértve az akut veseelégtelenséget is) kockázata nőhet, ha a valzartánt ACE‑gátlóval kombinációban alkalmazzák. Szívelégtelenségben szenvedő betegeknél az ACE‑gátló, béta‑blokkoló és valzartán hármas kombináció nem hozott klinikai hasznot (lásd 5.1 pont). Úgy tűnik, hogy ez a kombináció fokozza a mellékhatások kockázatát, és ezért nem javasolt. Az ACE‑gátló, mineralokortikoidreceptor‑antagonista és valzartán hármas kombináció szintén nem javasolt. Ezek a kombinációk csak szakorvos felügyeletével, a vesefunkció, az elektrolitszintek és a vérnyomás gyakori és szoros ellenőrzése mellett alkalmazhatók.

Óvatosság szükséges a szívelégtelenségben szenvedő betegeknél a kezelés elkezdésekor. A szívelégtelenségben szenvedő betegek ellenőrzésénél mindig ellenőrizni kell a vesefunkciót is (lásd 4.2 pont).

A valzartán alkalmazása a szívelégtelenségben szenvedő betegeknél gyakran okoz kismertékű vérnyomáscsökkenést, de a kezelés leállítása a tartós szimptómás hypotonia miatt általában nem szükséges, feltéve, hogy az adagolási javaslatokat betartják (lásd 4.2 pont).

Azoknál a betegeknél, akiknek a vesefunkciója a renin-angiotenzin-aldoszteron rendszer aktivitásától függhet (például a súlyos pangásos szívelégtelenségben szenvedő betegeknél), az ACE-gátló‑kezelés oliguriával és/vagy progresszív azotaemiával, valamint ritkán akut veseelégtelenséggel és/vagy halállal volt összefüggésbe hozható. Mivel a valzartán egy angiotenzin II‑receptor‑blokkoló, nem zárható ki, hogy a valzartán alkalmazása kapcsolatban állhat a vesefunkció romlásával.

Az ACE-gátlók és angiotenzin II‑receptor‑blokkolók nem alkalmazhatók egyidejűleg diabeteses nephropathiában szenvedő betegeknél.

Anamnézisben szereplő angiooedema
Valzartánnal kezelt betegeknél beszámoltak angiooedemáról (beleértve a gége és a glottis megduzzadását, ami a légutak elzáródását okozza és/vagy az arc, az ajkak, a garat és/vagy a nyelv duzzanatát). Közülük néhány beteg esetében már korábban is kialakult angiooedema egyéb gyógyszerek (beleértve az ACE‑gátlókat) szedése mellett. A valzartán-kezelést azonnal abba kell hagyni olyan betegek esetében, akiknél angiooedema alakul ki, és a valzartánt nem szabad újra adni (lásd 4.8 pont).

A renin-angiotenzin-aldoszteron rendszer kettős blokádja (RAAS)
Bizonyíték van rá, hogy az ACE-gátlók, angiotenzin II‑receptor‑blokkolók vagy aliszkirén egyidejű alkalmazása fokozza a hypotonia, hyperkalaemia és vesekárosodás (beleértve az akut veseelégtelenség) kockázatát. A RAAS ACE-gátlók, angiotenzin II‑receptor‑blokkolók vagy aliszkirén kombinált alkalmazásával történő kettős blokádja ezért nem javasolt (lásd 4.5 és 5.1 pont).
Ha a kettősblokád‑kezelést abszolút szükségesnek ítélik, ez csak szakorvos felügyeletével, a vesefunkció, az elektrolitszintek és a vérnyomás gyakori és szoros monitorozása mellett történhet. Az ACE-gátlók és angiotenzin II‑receptor‑blokkolók nem alkalmazhatók egyidejűleg diabeteses nephropathiában szenvedő betegeknél.

Intestinalis angiooedema
Intestinalis angiooedemáról számoltak be angiotenzin II-receptor-blokkolóval (többek között a valzartánnal) kezelt betegek esetén (lásd 4.8 pont). Ezeknél a betegeknél abdominalis fájdalom, hányinger, hányás és hasmenés jelentkezett. A tünetek az angiotenzin II-receptor-blokkolóval végzett kezelés leállítása után megszűntek. Amennyiben intestinalis angiooedemát diagnosztizálnak, a Norsiten-kezelést le kell állítani, és a beteget megfelelően monitorozni kell mindaddig, amíg a tünetek teljes mértékben meg nem szűnnek.

Indapamidhoz kapcsolódóan

Különleges figyelmeztetések
Májkárosodás esetén a tiazidok csoportjába tartozó diuretikumok akár májkómáig progrediáló hepaticus encephalopathiát okozhatnak, különösen az elektrolit-háztartás zavara esetén. Amennyiben ez jelentkezik, a diuretikum alkalmazását azonnal abba kell hagyni.

Fényérzékenység
Fényérzékenységi reakciókról számoltak be tiazid és rokon diuretikumok alkalmazásával kapcsolatban (lásd 4.8 pont). Ha a kezelés során fényérzékenységi reakció jelentkezik, ajánlatos a kezelés megszakítása. Ha ismét diuretikus kezelés szükséges, a napfénynek, illetve a mesterséges UVA fénynek kitett területeket ajánlatos védeni.

Különleges óvintézkedések
Plazma nátriumszintje
A plazma nátriumszintjét a kezelés megkezdése előtt, majd ezt követően rendszeresen meg kell mérni. Bármilyen diuretikus kezelés okozhat hyponatraemiát, néha nagyon súlyos következményekkel. A plazma nátriumszintjének csökkenése kezdetben tünetmentes lehet, ezért a rendszeres ellenőrzés alapvetően szükséges. Idős vagy májcirrózisban szenvedő beteg esetében még gyakrabban kell ellenőrizni a plazma nátriumszintjét (lásd 4.8 és 4.9 pont). A hypovolaemiával járó hyponatraemia dehidrációhoz és orthostaticus hypotensióhoz vezethet. Az egyidejű kloridion-vesztés másodlagosan kompenzatórikus metabolicus alkalosist okozhat: ezen hatás incidenciája és mértéke csekély.

Plazma káliumszintje
[bookmark: _Hlk69156535]A káliumszint csökkenése és a hypokalaemia a tiazid és rokon diuretikumok fő kockázata. A hypokalaemia izomrendellenességet okozhat. Rhabdomyolisis eseteiről számoltak be, elsősorban súlyos hypokalaemiával összefüggésben. A hypokalaemia kialakulását (< 3,4 mmol/l) meg kell előzni bizonyos magas rizikójú betegcsoportok esetében, mint például: idősek, alultápláltak és/vagy több gyógyszert szedők, asciteses és ödémás, cirrózisos betegek, ischaemiás szívbetegségben és szívelégtelenségben szenvedők esetében. Ezekben az esetekben a hypokalaemia fokozza a digitálisz-készítmények kardiotoxicitását és az arrhythmiák előfordulását.

Megnyúlt QT-intervallummal rendelkező egyének szintén hajlamosak arrhythmiára, akár congenitalis, akár iatrogen eredetről van szó. A hypokalaemia is, a bradycardia is prediszponáló tényező a súlyos arrhythmia, az esetenként fatális torsade de pointes arrhythmia kialakulására.

Valamennyi fenti esetben a plazma káliumszintjének gyakoribb ellenőrzése szükséges a kezelés alatt. A plazma káliumszintjét először a kezelés elkezdése utáni első hét során kell ellenőrizni.
Hypokalaemia észlelésekor annak korrekciója szükséges. Ha a hypokalaemia a magnézium alacsony szérumkoncentrációjával összefüggésben alakul ki, akkor terápiarezisztens lehet, ha a magnézium szérumszintjét nem korrigálják.

Plazma magnéziumszintje
A tiazidok és a velük rokon diuretikumok – többek között az indapamid – bizonyítottan fokozzák a magnézium kiválasztását a vizelettel, ami hypomagnesaemiát okozhat (lásd 4.5 és 4.8 pont).

Plazma kalciumszintje
Tiazid és rokon diuretikumok csökkenthetik a kalcium vizelettel történő kiválasztását, emiatt a plazma kalciumszintje enyhén és átmenetileg emelkedhet. Jelentős hypercalcaemia a korábban fel nem ismert hyperparathyreosis következménye lehet.
A kezelést a mellékpajzsmirigy‑funkció vizsgálata előtt fel kell függeszteni.

Vércukorszint
Diabeteses betegek esetében, különösen hypokalaemia jelenlétében, fontos a megfelelő gyakoriságú vércukorszint-ellenőrzés.

Húgysav
Hyperuricaemiás betegek esetében fokozódhat a köszvényes rohamra való hajlam.

Vesefunkció és diuretikumok
A tiazid és rokon diuretikumok akkor fejtik ki teljes hatásukat, ha a vesefunkció normális vagy csak minimálisan károsodott (ha a plazma kreatininszintje felnőttnél 25 mg/l, azaz 220 mikromol/l alatti). Idősek esetében a plazma kreatininértékeit a kor, a testtömeg és a nem függvényében korrigálni kell.

A diuretikus kezelés elkezdése víz- és nátriumvesztést okoz, ami másodlagos hypovolaemiához, a glomerulus filtráció csökkenéséhez vezet, ennek következtében emelkedhet a vér karbamid- és kreatininszintje. Ez az átmenetei veseműködési zavar normál veseműködés esetén általában reverzibilis, de súlyosbíthatja a már fennálló vesekárosodást.

[bookmark: _Hlk69156663]Choroidealis effusio, akut myopia és másodlagos, zárt zugú glaucoma:
A szulfonamid vagy szulfonamid-származék gyógyszerek idioszinkráziás reakciót válthatnak ki, amely látótérkieséssel járó choroidealis effusiót, átmeneti myopiát és akut zárt zugú glaucomát eredményezhet. A tünetek közé tartozik a látásélesség-csökkenés vagy a szemfájdalom akut megjelenése, amelyek jellemző módon a kezelés megkezdése után órákon ‑ heteken belül jelentkeznek. A kezeletlen akut zárt zugú glaucoma végleges látásvesztéshez vezethet. Az elsődleges kezelés a gyógyszer adásának a lehető leggyorsabban történő abbahagyása. Azonnali gyógyszeres vagy műtéti kezelés mérlegelése szükséges lehet, ha az intraocularis nyomás kontrollálatlan marad. Az akut zárt zugú glaucoma kialakulásának kockázati tényezői közé tartozhat az anamnesisben szereplő szulfonamid‑ vagy penicillinallergia.

Segédanyagok
Ez a gyógyszer laktózt tartalmaz. Ritkán előforduló, örökletes galaktózintoleranciában, teljes laktázhiányban vagy glükóz-galaktóz malabszorpcióban a készítmény nem szedhető.
Ez a gyógyszer kevesebb mint 1 mmol (23 mg) nátriumot tartalmaz tablettánként, azaz gyakorlatilag „nátriummentes”.

[bookmark: 4.5_Interaction_with_other_medicinal_pro]4.5	Gyógyszerkölcsönhatások és egyéb interakciók

Nem végeztek gyógyszerkölcsönhatás vizsgálatokat a Norsitennel. Mivel a Norsiten valzartánt és indapamidot tartalmaz, az ezekkel a készítményekkel külön-külön azonosított kölcsönhatások előfordulhatnak a Norsiten alkalmazásakor.

Valzartánhoz kapcsolódóan

A renin-angiotenzin-aldoszteron rendszer (RAAS) kettős blokádja ARB‑kel, ACE‑gátlókkal vagy aliszkirénnel
A klinikai vizsgálati adatok azt mutatták, hogy a renin-angiotenzin-aldoszteron rendszernek (RAAS) ACE‑gátlók, angiotenzin II‑receptor‑blokkolók vagy aliszkirén kombinációjával történő kettős blokádja nagyobb gyakorisággal okoz mellékhatásokat, például hypotoniát, hyperkalaemiát és vesekárosodást (többek között akut veseelégtelenséget), mint csak egyféle RAAS‑ra ható szer alkalmazása (lásd 4.3, 4.4 és 5.1 pont).

Az egyidejű alkalmazás nem ajánlott

Lítium
Angiotenzinkonvertálóenzim-gátlók vagy angiotenzin II‑receptor‑antagonisták, – beleértve a valzartánt is – és a lítium egyidejű alkalmazása kapcsán beszámoltak a szérum lítiumkoncentráció reverzibilis emelkedéséről és toxicitás kialakulásáról. Amennyiben együttadásuk szükségesnek bizonyul, a szérum lítium-szintjének gondos monitorozása javasolt. Ha vízhajtót is alkalmaznak, a lítium-toxicitás kialakulásának kockázata feltehetően tovább növekedhet.

Káliummegtakarító diuretikumok, káliumpótlók, káliumtartalmú sópótlók és egyéb készítmények, amelyek növelhetik a káliumszintet
Amennyiben szükségesnek tartják egy káliumszintet befolyásoló gyógyszer és a valzartán egyidejű alkalmazását, a plazma káliumszintjének monitorozása ajánlott.

Egyidejű alkalmazásuk elővigyázatosságot igényel

Nem‑szteroid gyulladáscsökkentők (NSAID‑ok), beleértve a COX-2-gátlókat, acetilszalicilsavat (> 3 g/nap) és a nem szelektív nem‑szteroid gyulladáscsökkentőket
Az angiotenzin II‑antagonisták és nem‑szteroid gyulladáscsökkentők egyidejű alkalmazása az antihipertenzív hatás csökkenésével járhat. Továbbá, az angioteoinzin II‑antagonisták és nem‑szteroid gyulladáscsökkentők egyidejű alkalmazása a vesefunkció‑károsodás kockázatának fokozódásához és a szérum káliumszintjének emelkedéséhez vezethet. Ezért a kezelés elején ajánlott monitorozni a veseműködést, illetve biztosítani kell a beteg megfelelő hidrálását.

Transzporterek
In vitro eredmények azt mutatják, hogy a valzartán a hepaticus uptake‑transzporter OATP1B1/OATP1B3 és a hepaticus efflux‑transzporter MRP2 szubsztrátja. A klinikai jelentősége ennek az eredménynek nem ismert. Az uptake‑transzporter‑inhibitorok (pl. rifampicin, ciklosporin) vagy az efflux‑transzporter‑inhibitorok (pl. ritonavir) egyidejű alkalmazása növelheti a valzartán szisztémás expozícióját. Ezekkel a gyógyszerekkel történő egyidejű kezelés megkezdésekor és befejezésekor megfelelő gondossággal kell eljárni.

Egyéb készítmények
Valzartánnal végzett gyógyszerkölcsönhatási vizsgálatokban nem észleltek klinikailag jelentős gyógyszerkölcsönhatásokat a valzartán és a következő hatóanyagok egyike között sem: cimetidin, warfarin, furoszemid, digoxin, atenolol, indometacin, hidroklorotiazid, amlodipin, glibenklamid.

Indapamidhoz kapcsolódóan

Nem javasolt kombinációk:

Lítium
Emelkedett plazma lítiumszint alakulhat ki a túladagolási jeleivel, mint sószegény diéta esetén (csökkent a lítium kiválasztása a vizeletben). Ha diuretikum alkalmazása mégis szükséges, akkor gyakran kell a lítium szérumszintjét ellenőrizni, és a dózist annak megfelelően módosítani.

Fokozott óvatosságot igénylő kombinációk

Gyógyszerek, melyek torsade de pointes-ot okozhatnak, pl.:
· [bookmark: _Hlk69157220]Ia. osztályú antiaritmiás szerek (pl. kinidin, hidrokinidin, dizopiramid);
· III. osztályú antiaritmiás szerek: (pl. amiodaron, szotalol, dofetilid, ibutilid, bretilium);
· egyes antipszichotikumok:
-	fenotiazinok (pl. klórpromazin, ciamemazin, levomepromazin, tioridazin, trifluoperazin);
-	benzamidok (pl. amiszulprid, szulpirid, szultoprid, tiaprid);
-	butirofenonok (pl. droperidol, haloperidol);
-	egyéb antipszichotikumok, pl. pimozid;
· egyéb hatóanyagok, pl. bepridil, ciszaprid, difemanil, eritromicin iv. adva, halofantrin, mizolasztin, pentamidin, sparfloxacin, moxifloxacin, vinkamin iv. adva, metadon, asztemizol, terfenadin.
Ezen gyógyszerek ventricularis arrhythmiára, ezen belül torsade de pointes-ra hajlamosítanak (a hypokalaemia is ritmuszavarra hajlamosító tényező).
A plazma káliumszintjét ezen kombináció alkalmazásának elkezdése előtt ellenőrizni, és a hypokalaemiát korrigálni kell. EKG-monitorozás és az elektrolit-egyensúly ellenőrzése ajánlott.
Hypokalaemia esetén olyan gyógyszereket kell adni, amelyek nem okozhatnak torsade de pointes-ot.

Nem-szteroid gyulladásgátlók (NSAID) (szisztémás alkalmazáskor), beleértve a szelektív COX‑2‑inhibitorokat, nagy dózisú (> 3 g/nap) acetilszalicilsavat:
Az indapamid antihipertenzív hatását csökkenthetik.
Dehidrált betegeknél fennáll az akut veseelégtelenség kockázata (csökkent glomerularis filtratio). Ilyenkor a beteg folyadék-háztartását normalizálni kell, és a kezelés során a vesefunkciókat ellenőrizni kell.

Angiotenzinkonvertálóenzim- (ACE) gátlók:
Előzetesen fennálló nátriumdepléció esetén az ACE-inhibitor-kezelés megkezdésekor, első dózis okozta hypotensio és/vagy akut veseelégtelenség kialakulásának kockázata fennáll (különösen arteria renalis stenosis esetén).

Hypertonia esetén, ha a korábbi diuretikus kezelés nátriumhiányt okozott, a szükséges teendő:
· vagy 3 nappal az ACE-inhibitor-kezelés előtt le kell állítani a diuretikum adását, majd, ha szükséges, később újra lehet kezdeni egy káliumürítő diuretikum adását,
· vagy az ACE-inhibitort kis dózisban kell adni, és a dózist fokozatosan szabad emelni.

Congestiv szívelégtelenség esetén szintén igen kis dózisú ACE-inhibitorral kell a kezelést elindítani, lehetőleg a káliumürítő diuretikum dózisának csökkentése után.

Minden esetben az ACE-inhibitor-kezelés első heteiben a vesefunkció (plazma kreatininszintje) monitorozása szükséges.

Hypokalaemiát okozó egyéb készítmények: amfotericin B (iv.) szisztémásan alkalmazott glüko- és mineralokortikoidok, tetrakozaktid, bélizgató hatású laxatívumok:
Ilyenkor a hypokalaemia fokozott kockázata (additív hatás) áll fenn, ezért a plazma káliumszintjét ellenőrizni, szükség esetén korrigálni kell.
Még szorosabb káliumszint-ellenőrzés szükséges, ha egyidejűleg digitálisz‑kezelést is alkalmazunk. Nem bélfalizgató hatású hashajtó adása szükséges.

Baklofén
Fokozott antihipertenzív hatás jelentkezhet.
A beteg folyadékháztartását normalizálni kell, a vesefunkciót a kezelés kezdetétől rendszeresen ellenőrizni kell.

Digitálisz
A hypokalaemia és/vagy hypomagnesaemia hajlamosít a digitálisz toxicitás kialakulására. A plazma kálium- és magnéziumszintjét, valamint az EKG-t ellenőrizni kell, és ha szükséges, a kezelést módosítani kell.

Különös odafigyelést igénylő kombinációk

Allopurinol
Indapamiddal való együttes alkalmazás növelheti az allopurinol által kiváltott túlérzékenységi reakciók incidenciáját.

Egyéb körültekintést igénylő kombinációk:

Káliummegtakarító diuretikumok (amilorid, spironolakton, triamteren)
Ezek az egyes betegek esetében alkalmazott racionális kombinációk nem zárják ki sem a hypokalaemia lehetőségét, sem a hyperkalaemia esetleges kialakulását, különösen veseelégtelenség és diabetes esetében. A plazma káliumszintjét és az EKG-t ellenőrizni kell, és ha szükséges, a terápián változtatni kell.

Metformin
Diuretikum (elsősorban kacsdiuretikum) alkalmazása kapcsán jelentkező funkcionális veseelégtelenség esetén fokozott a metformin-kiváltotta laktátacidózis kockázata. A metformin alkalmazása kerülendő, ha a plazma kreatininszintje meghaladja a 15 mg/l-t (135 mikromol/l) a férfiaknál és a 12 mg/l-t (110 mikromol/l) a nőknél.

Jódtartalmú kontrasztanyagok
Diuretikum okozta dehidráció esetén fokozott az akut veseelégtelenség kockázata, főleg olyankor, ha nagy dózisú jódtartalmú kontrasztanyagot alkalmazunk. A jódtartalmú készítmény beadása előtt rehidráció szükséges.

Imipramin-típusú antidepresszánsok, neuroleptikumok
Fokozódik az antihipertenzív hatás és az orthostaticus hypotonia kockázata (additív hatás).

Kalciumsók
A vizelettel történő kalciumkiválasztás csökkenése következtében a hypercalcaemia kockázata áll fenn.

Ciklosporin, takrolimusz
Emelkedett plazma keratininszint jelentkezhet, a keringő ciklosporinszint változása nélkül, víz‑/nátriumdepléció hiányában is.

Kortikoszteroidok, tetrakozaktid (szisztémás alkalmazás)
Csökken az antihipertenzív hatás (fokozott víz-/nátriumretenció a kortikoszteroid hatása következtében).

[bookmark: 4.6_Fertility,_pregnancy_and_lactation]4.6	Terhesség és szoptatás

Terhesség

Az angiotenzin II‑receptor‑antagonisták (AIIRA) alkalmazása nem javasolt a terhesség első trimeszterében (lásd 4.4 pont). Az AIIRA alkalmazása ellenjavallt a terhesség második és harmadik trimeszterében (lásd 4.3 és 4.4 pont).

A terhesség első trimeszterében alkalmazott ACE-gátlókkal történő kezelést követően fellépő teratogenitás kockázatával kapcsolatos epidemiológiai bizonyítékok nem meggyőzőek. Ennek ellenére, a kockázat enyhe növekedése nem zárható ki. Jóllehet az AIIRA‑kezelés kockázatára vonatkozó kontrollos epidemiológiai adatok nem állnak rendelkezésre, az említett gyógyszercsoport esetében hasonló kockázat állhat fenn. Hacsak az AIIRA‑kezelés folytatása nem létfontosságú, azoknál a betegeknél, akik terhességet terveznek, olyan másik vérnyomáscsökkentő kezelésre kell átváltani, amely biztonságosan alkalmazható terhesség ideje alatt. Terhesség megállapítása esetén az AIIRA‑kezelést azonnal meg kell szakítani és – szükség esetén – másik kezelést kell megkezdeni.
Az AIIRA‑kezelésnek a terhesség második és harmadik trimeszterében történő alkalmazásával kapcsolatban ismert, hogy magzatkárosító hatást (csökkent veseműködés, oligohydramnion, a koponyacsontosodás megkésése) és újszülöttkori toxicitást (veseelégtelenség, hypotonia, hyperkalaemia) fejt ki; lásd továbbá az 5.3 pontot, Preklinikai biztonságossági adatok.
Amennyiben az AIIRA-expozíció a terhesség második trimeszterében lépett fel, a veseműködés és a koponyacsont ultrahangos vizsgálata ajánlott.
Azon újszülöttek állapotát, akiknek az anyja AIIRA-t szedett, szorosan figyelni kell az esetleges hypotonia észlelése érdekében (lásd 4.3 és 4.4 pont).
[bookmark: UPregnancy]
Az indapamid terhes nőknél történő alkalmazása tekintetében korlátozott mennyiségű (kevesebb mint 300 terhességből származó) információ áll rendelkezésre. A terhesség harmadik trimesztere alatt alkalmazott elhúzódó tiazid‑expozíció csökkentheti az anyai plazmavolument és az uteroplacentaris vérellátást, ami foetoplacentaris ischaemiát idézhet elő, és ezáltal károsíthatja a magzati fejlődést.
Állatkísérletek nem igazoltak direkt vagy indirekt káros hatásokat reproduktív toxicitás tekintetében (lásd 5.3 pont).

Szoptatás
A Norsiten alkalmazása nem ajánlott szoptató nőknél.

Mivel nem állnak rendelkezésre adatok a valzartán szoptatás ideje alatt történő alkalmazásával kapcsolatosan, a Norsiten alkalmazása nem ajánlott, és olyan másik kezelést kell előnyben részesíteni a szoptatás ideje alatt, amely biztonságossági profilja jobban ismert, különösen az újszülöttek vagy koraszülöttek esetében.

Az indapamidnak, illetve metabolitjainak humán anyatejbe történő kiválasztódásával kapcsolatban nem áll rendelkezésre elegendő mennyiségű információ. Szulfonamid-származékokkal szembeni túlérzékenység és hypokalaemia is felléphet. Az anyatejjel táplált csecsemőre nézve a kockázatot nem lehet kizárni. Az indapamid a tiazid-típusú diuretikumokkal rokon vegyület, melyekről ismert, hogy hatásukra a laktáció csökkenhet vagy megszűnhet.

[bookmark: UFertility]Termékenység
[bookmark: Valsartan_had_no_adverse_effects_on_the_]A valzartánnak hím és nőstény patkányok esetén 200 mg/kg/nap-os per os dózisig nincs a reproduktív teljesítményre gyakorolt mellékhatása. Ez a dózis a mg/m2 alapon számított maximális javasolt humán dózis 6-szorosa (a számítások napi 320 mg-os per os dózist és egy 60 kg-os beteget tételeznek fel).

Nőstény és hím patkányokkal végzett állatkísérletek nem igazoltak reproduktív toxicitást (lásd 5.3 pont). A humán fertilitásra gyakorolt hatás nem várható.

[bookmark: 4.7_Effects_on_ability_to_drive_and_use_]4.7	A készítmény hatásai a gépjárművezetéshez és a gépek kezeléséhez szükséges képességekre 

A valzartán/indapamid alkalmazása a vérnyomás csökkenése miatt, egyes esetekben eltérő reakciókat okozhat, különösen a kezelés kezdeti szakaszában. Ezért a gépjárművezetéskor vagy gépek kezelésekor figyelembe kell venni azt, hogy szédülés vagy fáradtság előfordulhat.
[bookmark: 4.8_Undesirable_effects]
4.8	Nemkívánatos hatások, mellékhatások

A mellékhatások gyakoriság szerinti csökkenő sorrendben kerülnek megadásra, a következő egyezmény alapján:
· nagyon gyakori (≥ 1/10);
· gyakori (≥ 1/100 ‑ < 1/10);
· nem gyakori (≥ 1/1000 ‑ < 1/100);
· ritka (≥ 1/10 000 ‑ < 1/1000);
· nagyon ritka (< 1/10 000);
· nem ismert (a rendelkezésre álló adatokból a gyakoriság nem állapítható meg).

A hypertoniában szenvedő felnőtt betegeknél valzartánnal végzett kontrollos klinikai vizsgálatokban a mellékhatások összesített incidenciája hasonló a placebóval kezelt betegeknél észlelthez, és összhangban van a valzartán farmakológiai tulajdonságaival. Egyik mellékhatás incidenciája sem mutatott összefüggést a dózissal vagy a kezelés időtartamával, illetve a nemmel, az életkorral vagy a rasszal sem. A valzartánnal végzett klinikai vizsgálatokból, a forgalomba hozatalt követően és a laboratóriumi vizsgálati eredményekből jelentett mellékhatásokat az alábbiakban szervrendszerek szerint soroljuk fel.
Az indapamiddal kapcsolatban leggyakrabban jelentett mellékhatások a hypokalaemia, elsősorban dermatológiai túlérzékenységi reakciók az allergiás- és asztmatikus reakciókra hajlamos egyéneknél és maculopapulosus kiütések.

A mellékhatások táblázatos összefoglalása
Az egyes gyakorisági csoportokon belül a mellékhatások csökkenő súlyosság szerint vannak feltüntetve.
	MedDRA Szervrendszer
	Mellékhatás
	Gyakoriság

	
	
	Valzartán
	Indapamid

	Vérképzőszervi és nyirokrendszeri betegségek és tünetek
	Agranulocytosis
	-
	Nagyon ritka

	
	Aplasticus anaemia
	-
	Nagyon ritka

	
	Haemolyticus anaemia
	-
	Nagyon ritka

	
	Leukopenia
	-
	Nagyon ritka

	
	Thrombocytopenia
	Nem ismert
	Nagyon ritka

	
	Hemoglobinszint‑csökkenés
	Nem ismert
	-

	
	Hematokritérték csökkenése
	Nem ismert
	-

	
	Neutropenia
	Nem ismert
	-

	Immunrendszeri betegségek és tünetek
	Túlérzékenység, beleértve a szérumbetegséget is
	Nem ismert
	-

	Anyagcsere- és táplálkozási betegségek és tünetek
	Hypercalcaemia
	-
	Nagyon ritka

	
	Hypokalaemia (lásd a 4.4 pont)
	-
	Gyakori

	
	Hyponatraemia (lásd a 4.4 pont)
	Nem ismert
	Nem gyakori

	
	Hypochloraemia
	-
	Ritka

	
	Hypomagnesaemia 
	-
	Ritka

	
	A vér káliumszintjének emelkedése
	Nem ismert
	-

	Idegrendszeri betegségek és tünetek
	Vertigo
	Nem gyakori 
	Ritka

	
	Fáradtság
	-
	Ritka

	
	Fejfájás
	-
	Ritka

	
	Paresthesia
	-
	Ritka

	
	Syncope
	-
	Nem ismert

	Szembetegségek és szemészeti tünetek
	Myopia
	-
	Nem ismert

	
	Homályos látás
	-
	Nem ismert

	
	Látáskárosodás
	-
	Nem ismert

	
	Akut zárt zugú glaucoma
	-
	Nem ismert

	
	Choroidalis effusio
	-
	Nem ismert

	Szívbetegségek és a szívvel kapcsolatos tünetek
	Arrhythmia
	-
	Nagyon ritka

	
	Torsade de pointes (potenciálisan halálos kimenetelű) (lásd 4.4 és 4.5 pont)
	-
	Nem ismert

	Érbetegségek és tünetek
	Hypotonia
	-
	Nagyon ritka

	
	Vasculitis 
	Nem ismert
	-

	Légzőrendszeri, mellkasi és mediastinalis betegségek és tünetek
	Köhögés
	Nem gyakori
	-

	Emésztőrendszeri betegségek és tünetek
	Hányás
	-
	Nem gyakori

	
	Hányinger
	-
	Ritka

	
	Székrekedés
	-
	Ritka

	
	Szájszárazság
	-
	Ritka

	
	Pancreatitis
	-
	Nagyon ritka

	
	Hasi fájdalom
	Nem gyakori
	-

	
	Intestinalis angiooedema
	Nagyon ritka
	

	Máj- és epebetegségek, illetve tünetek
	A májfunkciós értékek emelkedése, beleértve a szérum bilirubinszint emelkedését is
	Nem ismert
	-

	
	Májfunkciós zavarok
	-
	Nagyon ritka

	
	Májkárosodás esetén hepaticus encephalopathia alakulhat ki (lásd 4.3 és 4.4 pont)
	-
	Nem ismert

	
	Hepatitis
	-
	Nem ismert

	A bőr és a bőr alatti szövet betegségei és tünetei
	Túlérzékenységi reakciók
	-
	Gyakori

	
	Maculopapulosos kiütések
	-
	Gyakori

	
	Purpura
	-
	Nem gyakori

	
	Angioedema
	Nem ismert
	Nagyon ritka

	
	Urticaria
	-
	Nagyon ritka

	
	Toxicus epidermalis necrolysis
	-
	Nagyon ritka

	
	Stevens–Johnson-szindróma
	-
	Nagyon ritka

	
	A már fennálló akut szisztémás lupus erythematosus lehetséges rosszabbodása
	-
	Nem ismert

	
	Fényérzékenységi reakciók (lásd 4.4 pont)
	-
	Nem ismert

	
	Dermatitis bullosa, kiütés, pruritus
	Nem ismert
	-

	A csont- és izomrendszer, valamint a kötőszövet betegségei és tünetei
	Izomgörcsök
	-
	Nem ismert

	
	Izomgyengeség
	-
	Nem ismert

	
	Myalgia
	Nem ismert
	Nem ismert

	
	Rhabdomyolysis
	
	Nem ismert

	Vese- és húgyúti betegségek és tünetek
	Veseelégtelenség
	Nem ismert
	Nagyon ritka

	
	Vesekárosodás
	Nem ismert
	-

	
	Szérum kreatininszint emelkedése
	Nem ismert
	-

	A nemi szervekkel és az emlőkkel kapcsolatos betegségek és tünetek
	Erectilis dysfunctio
	-
	Nem gyakori

	Általános tünetek, az alkalmazás helyén fellépő reakciók
	Fáradtság
	Nem gyakori
	-

	Laboratóriumi és egyéb vizsgálatok eredményei
	Megnyúlt QT-szakasz az EKG-n (lásd 4.4 és 4.5 pont)
	-
	Nem ismert

	
	Emelkedett a szérum glükózszintje (lásd 4.4 pont)
	-
	Nem ismert

	
	Emelkedett a szérum húgysavszintje (lásd 4.4 pont)
	-
	Nem ismert

	
	Emelkedett májenzimszintek
	-
	Nem ismert



Egyes kiválasztott mellékhatások leírása
Az 1,5 mg-os és 2,5 mg-os indapamid-adagot összehasonlító II. és III. fázisú vizsgálatok során a plazma káliumszintjének elemzése az indapamid dózisfüggő hatását mutatta ki:
-	1,5 mg dózisú indapamid: A klinikai vizsgálatok alatt 4-6 hetes kezelés után hypokalaemiát (káliumszint <3,4 mmol/l) a betegek 10%-ánál észleltek, illetve <3,2 mmol/l értéket a betegek 4%-ánál. 12 hetes kezelés után a kálium plazmaszintjének átlagos csökkenése 0,23 mmol/l volt.
-	2,5 mg dózisú indapamid: A klinikai vizsgálatok alatt 4-6 hetes kezelés után hypokalaemiát (káliumszint <3,4 mmol/l) a betegek 25%-ánál észleltek, illetve <3,2 mmol/l értéket a betegek 10%-ánál. 12 hetes kezelés után a kálium plazmaszintjének átlagos csökkenése 0,41 mmol/l volt.

Feltételezett mellékhatások bejelentése
A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni.
Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9 [bookmark: 4.9_Overdose]Túladagolás

Valzartánhoz kapcsolódóan

Tünetek
A valzartán túladagolása nagymértékű hypotoniát okozhat, ami eszméletvesztéshez, a keringés összeomlásához és/vagy sokkhoz vezethet.

Kezelés
A terápiás intézkedések a bevétel időpontjától, illetve a tünetek típusától és súlyosságától függnek, a vérkeringés stabilizálása elsődleges jelentőségű.
Hypotonia előfordulása esetén a beteget hanyatt kell fektetni, és vértérfogat-pótlást kell végezni.
A valzartán valószínűleg nem távolítható el hemodialízissel.

Indapamidhoz kapcsolódóan

Tünetek
Az indapamid a terápiás dózis 27-szereséig (40 mg) nem okozott toxicitást.
Az akut mérgezés tünetei főként a víz- és elektrolit-egyensúly zavarából erednek (hyponatraemia, hypokalaemia). Klinikailag jelentkezhet hányinger, hányás, hypotensio, izomgörcsök, vertigo, álmosság, confusio, polyuria vagy oliguria, ami anuriáig fokozódhat (a hypovolaemia miatt).

Kezelés
Kezdeti teendő a bevett gyógyszer gyors eliminálása gyomormosással és/vagy aktív szén adásával, amit a víz- és elektrolit-egyensúly helyreállítása követ, megfelelő speciális centrumokban.


5.	FARMAKOLÓGIAI TULAJDONSÁGOK

5.1 [bookmark: 5.1__Pharmacodynamic_properties]Farmakodinámiás tulajdonságok

[bookmark: Pharmacotherapeutic_group:_Angiotensin_I]Farmakoterápiás csoport: A renin-angiotenzin rendszerre ható szerek; Angiotenzin-II-antagonisták és diuretikumok. ATC-kód: C09DA03.

Valzartán

Hatásmechanizmus
A valzartán orálisan aktív, hatékony, specifikus angiotenzin II- (Ang‑II) receptor‑antagonista. A valzartán szelektíven hat az AT1‑receptor altípusra, ami az angiotenzin II ismert hatásaiért felelős. A valzartán okozta AT1‑receptor-blokád miatt a felszaporodó angiotenzin II stimulálhatja a blokkolás alatt nem álló AT2‑receptort, ami úgy tűnik, ellensúlyozza az AT1‑receptor hatást. A valzartán nem fejt ki részleges agonista hatást az AT1 receptorokon, és sokkal nagyobb (kb. 20 000-szeres) affinitással kötődik az AT1‑receptorokhoz, mint az AT2‑receptorokhoz. A valzartánról nem ismert, hogy kötődik-e egyéb – a cardiovascularis szabályozásban jelentős szerepet játszó – hormonreceptorhoz vagy ioncsatornához, ill. azokat nem is blokkolja.

A valzartán nem gátolja az ACE, más néven kinináz-II működését, ami az Ang‑I-et Ang‑II-vé alakítja és a bradikinint lebontja. Az angiotenzin II‑receptor‑antagonisták nagy valószínűséggel nem okoznak köhögést, mivel nem hatnak az ACE-ra, és nem potenciálják a bradikinint és a P‑anyagot.
Azokban a klinikai vizsgálatokban, melyekben a valzartánt ACE-gátlóval hasonlították össze, a száraz köhögés incidenciája szignifikánsan (p < 0,05) kisebb volt a valzartánnal kezelt csoportban, mint az ACE‑gátlóval kezelt csoportban (2,6%, ill. 7,9%). Egy olyan klinikai vizsgálatban, melyet azon betegek bevonásával végeztek, akiknek az anamnézisében ACE‑gátló‑kezelés alatt kialakuló száraz köhögés szerepel, a valzartánt szedő betegek 19,5%-ánál, a tiazid diuretikumot szedők 19,0%-ánál fordult elő köhögés, míg az ACE-gátlót szedők esetében 68,5%-nál (p < 0,05).

Klinikai hatásosság és biztonságosság
Hypertoniás betegeknek adva a valzartánt, a vérnyomáscsökkenés a pulzusszám változása nélkül következik be.

A legtöbb betegnél egyszeri per os alkalmazása után az antihipertenzív hatás 2 órán belül kezdődik, és a vérnyomáscsökkenés kb. 4-6 órán belül éri el maximumát. Az antihipertenzív hatás a bevétel után 24 órán keresztül fennáll. Ismételt adagolás során a vérnyomáscsökkenés 2 héten belül kialakul, a maximális hatás 4 héten belül várható és hosszú távú kezelés során is megmarad. Hidroklorotiaziddal kombinálva további jelentős vérnyomáscsökkenés érhető el.
A valzartán hirtelen megvonása nem eredményezett rebound hypertoniát és egyéb nemkívánatos klinikai eseményt.

A 2‑es típusú diabetesben és microalbuminuriában is szenvedő hypertoniás betegeknél a valzartánról kimutatták, hogy csökkenti az albumin vizelet útján történő kiválasztását. A MARVAL (Micro Albuminuria Reduction with Valsartan) vizsgálatban 332 2‑es típusú diabetesben és microalbuminuriában szenvedő, normális vagy magas vérnyomású és megfelelő veseműködésű (szérum-kreatininszint < 120 mikromol/l) betegnél (átlagos életkor: 58 év; 265 férfi) tanulmányozták a vizelettel kiválasztott albumin (UAE) mennyiségének csökkenését a valzartán (80-160 mg/nap) hatására az amplodipinhez (5-10 mg/nap) képest (valzartán: 58 mikrogramm/perc; amlodipin: 55,4 mikrogramm/perc). 24 hét után a valzartán 42%-kal (–24.2 mikrogramm/perc; 95%-os CI: –40,4 - –19,1), az amlopidin pedig kb. 3%-kal (–1.7 mikrogramm/perc; 95%‑os CI: –5,6 - 14,9) csökkentette az albumin vizelet útján történő ürülését (p < 0.001) annak ellenére, hogy a vérnyomás hasonló mértékben csökkent a két csoportban.

A Diovan Reduction of Proteinuria (DROP) vizsgálatban 391, 2‑es típusú diabetesben és albuminuriában szenvedő (átlag = 102 mikrogramm/perc; 20-700 mikrogramm/perc), megfelelő veseműködésű (átlagos szérum kreatininszint = 80 mikromol/l), hypertoniás (vérnyomás = 150/88 Hgmm) beteg részvételével mélyrehatóbban tanulmányozták a valzartán hatását a vizelettel kiválasztott albumin csökkenésére. A betegeket véletlen besorolással a három különböző valzartán dózissal (napi egyszer 160, 320, ill. 640 mg) kezelt csoport egyikébe sorolták, majd 30 hétig kezelték. A vizsgálat célja az optimális valzartán-dózis megállapítása volt, amellyel a 2‑es típusú diabetesben szenvedő hypertoniás betegeknél csökkenthető az albumin vizelet útján történő kiválasztása. 30 hét után az albumin vizelet útján történő kiválasztása 160 mg valzartán hatására szignifikánsan, 36%-kal (95%-os CI: 22–47%), 320 mg valzartán hatására pedig 44%‑kal csökkent (95%-os CI: 31–54%) a kiindulási szinthez viszonyítva. Ennek alapján arra következtettek, hogy a 2‑es típusú diabetesben szenvedő hypertoniás betegeknél a 160-320 mg valzartán klinikailag jelentős csökkenést idézett elő az albumin vizelet útján történő kiválasztásában.

A renin-angiotenzin-aldoszteron rendszer (RAAS) kettős blokádja
Két nagy, randomizált, kontrollos vizsgálatban [ONTARGET (ONgoing Telmisartan Alone and in combination with Ramipril Global Endpoint Trial) és VA NEPHRON‑D (The Veterans Affairs Nephropathy in Diabetes)] vizsgálták az ACE-gátló és angiotenzin II‑receptor‑blokkoló kombinált alkalmazását.

Az ONTARGET vizsgálatot olyan betegeknél végezték, akiknek a kórtörténetében cardiovascularis vagy cerebrovascularis betegség, vagy szervkárosodással járó 2-es típusú diabetes mellitus szerepelt. A VA NEPHRON-D vizsgálatot 2‑es típusú diabetesben és diabeteses nephropathiában szenvedő betegeknél végezték. Ezek a vizsgálatok nem mutattak ki szignifikánsan előnyös hatásokat a renalis és/vagy cardiovascularis kimenetel és a mortalitás vonatkozásában, miközben a monoterápia esetén megfigyelthez képest nőtt a hyperkalaemia, akut veseelégtelenség és/vagy hypotonia kockázata.
A hasonló farmakodinámiás tulajdonságok alapján ezek az eredmények más ACE‑gátlók és angiotenzin II‑receptor‑blokkolók esetében is relevánsak. Ezért az ACE-gátlók és angiotenzin II‑receptor‑blokkolók nem adhatók együtt diabeteses nephropathiában szenvedő betegeknek.

Az ALTITUDE (Aliskiren Trial in Type 2 Diabetes Using Cardiovascular and Renal Disease Endpoints) vizsgálat célja az volt, hogy megállapítsák, előnyös-e a standard ACE‑gátló vagy angiotenzin II‑receptor‑blokkoló‑kezelés kiegészítése aliszkirénnel 2‑es típusú diabetesben és krónikus vesebetegségben, illetve cardiovascularis betegségben vagy mindkettőben szenvedő betegeknél. A vizsgálatot idő előtt leállították, mert nőtt a mellékhatások kockázata. A cardiovascularis eredetű halál és a stroke szám szerint gyakoribb volt az aliszkirén‑csoportban, mint a placebocsoportban, és a jelentős mellékhatások, illetve súlyos mellékhatások (hyperkalaemia, hypotonia és veseműködési zavar) is gyakoribbak voltak az aliszkirén‑csoportban, mint a placebocsoportban.

Indapamid

Hatásmechanizmus
Az indapamid szulfonamid-származék, a tiazid diuretikumokkal rokon vegyület, ami indolgyűrűt tartalmaz. Az indapamid a nátrium-reabszorpció gátlása révén, a kérgi, dilúciós szegmentumban hat.
Fokozza a nátrium és a klór vizelettel történő kiválasztását, kisebb mértékben a kálium és magnézium kiválasztását is. Növeli a vizelet mennyiségét, ezáltal antihipertenzív hatást vált ki.

Farmakodinámiás hatások
II. és III. fázisú vizsgálatok azt mutatták, hogy monoterápiaként alkalmazva az antihipertenzív hatás 24 óráig fennáll. Ez már gyenge diuretikus hatású dózisok esetén is kimutatható volt.

Az indapamid antihipertenzív aktivitása összefügg az artériás compliance javulásával és az arteriolaris és teljes perifériás rezisztencia csökkenésével. Az indapamid csökkenti a balkamra-hypertrophiát.
A tiazidoknak és rokon diuretikumoknak egy bizonyos dózisnál maximális a hatása, ezen túlmenően a dózis növelésekor az antihipertenzív hatás már nem nő, de a mellékhatások tovább fokozódnak. Így a dózist nem kielégítő hatás esetében nem szabad növelni.
Rövid-, közép-, és hosszú távú vizsgálatok igazolták, hogy
-	az indapamid nem befolyásolja a lipidanyagcserét (trigliceridek, LDL- és HDL-koleszterin);
-	az indapamid nem befolyásolja a szénhidrát-anyagcserét, még diabeteses és hypertoniás betegeknél sem.

[bookmark: 5.2_Pharmacokinetic_properties]5.2	Farmakokinetikai tulajdonságok

Valzartán

Felszívódás
A valzartán önmagában történő per os alkalmazása után a hatóanyag 2‑4 órán belül éri el a maximális plazmakoncentrációt a tabletta, és 1‑2 órán belül az oldat gyógyszerforma esetén. Az átlagos abszolút biohasznosulás 23% a tabletta, és 39% az oldat gyógyszerforma esetén. A valzartán szisztémás expozíciója 1,7‑szer, maximális plazmakoncentrációja pedig 2,2‑szer nagyobb az oldat alkalmazása esetén a tablettákhoz képest.
Táplálékkal együtt való bevétele esetén a valzartán-expozíció (amit a plazmakoncentráció-idő görbe alatti terület [AUC] mér) kb. 40%-kal, a maximális plazmakoncentráció (cmax) pedig kb. 50%-kal csökken, jóllehet a dózis bevételét követő 8 óra eltelte után a koncentráció hasonló volt a két csoportban, azaz táplálékkal és éhgyomorra történő bevétel esetén. Az AUC csökkenése azonban nem vezet a hatás klinikailag jelentős csökkenéséhez, ezért a valzartán bevehető étkezés közben és étkezéstől függetlenül is.

Eloszlás
A valzartán steady-state (dinamikus egyensúlyi állapot) megoszlási térfogata körülbelül 17 l, ami arra utal, hogy a valzartán nem oszlik el kiterjedten a szövetekben. A valzartán erősen kötődik szérumfehérjékhez (94‑97%‑ban), főleg szérumalbuminhoz.

Biotranszformáció
A valzartán nem megy át nagymértékű biotranszformáción, hiszen a dózis csupán 20%-a nyerhető vissza metabolitok formájában. Egy hidroxi-metabolitot azonosítottak a plazmában kis koncentrációban (a valzartán plazmakoncentráció-idő görbe alatti területének kevesebb mint 10%‑a). Ez a metabolit farmakológiai szempontból inaktív.

Elimináció
A valzartán multiexponenciális bomlási kinetikát mutat (t½alfa < 1 óra és t½béta kb. 9 óra). A valzartán elsősorban biliáris exkréció útján a széklettel (a dózis kb. 83%-a) és renális exkréció útján a vizelettel (a dózis kb. 13%-a) választódik ki, nagyrészt változatlan formában. Intravénás alkalmazás után a valzartán plazma‑clearance‑e kb. 2 l/óra, vese‑clearance‑e pedig 0,62 l/óra (a teljes clearance kb. 30%‑a). A valzartán felezési ideje 6 óra.

Különleges betegcsoportok

Idősek
Néhány idős egyénnél a valzartán szisztémás expozíciója a fiatalabbakhoz képest valamivel nagyobb volt, azonban ennek nem volt klinikai jelentősége.

Vesekárosodás
Annak megfelelően, hogy e vegyület esetében a renalis clearance az összclearance 30%-át teszi ki, nem figyeltek meg korrelációt a vesefunkció és a valzartán szisztémás expozíciója között. Ezért vesekárosodás (kreatinin‑clearance > 10 ml/perc) esetén nem szükséges a dózis módosítása. Nincs tapasztalat a biztonságos alkalmazásra vonatkozóan olyan betegeknél, akik kreatinin‑clearance-e < 10 ml/perc vagy dialíziskezelés alatt állnak, ezért a valzartánt óvatossággal kell alkalmazni ezeknél a betegeknél (lásd 4.2 és 4.4 pont). A valzartán nagymértékben kötődik plazmafehérjékhez és nem valószínű, hogy eltávolítható dialízissel.

Májkárosodás
A felszívódott dózis kb. 70%-a választódik ki az epével, lényegében változatlan formában. Az expozíció (AUC) megduplázódását figyelték meg az enyhe és közepesen súlyos májkárosodásban szenvedő betegeknél az egészségesekhez viszonyítva. Azonban nem figyeltek meg korrelációt a valzartán plazmakoncentrációja és a májkárosodás súlyossága között. A valzartánt vizsgálták súlyos májkárosodásban szenvedő betegeknél (lásd 4.2, 4.3 és 4.4 pont).

Indapamid

Felszívódás
A felszabadult indapamid gyorsan és teljes mértékben felszívódik a gastrointestinalis traktusból. Az étkezés kismértékben fokozza a felszívódás gyorsaságát, de nem befolyásolja a felszívódott gyógyszer mennyiségét. Egyszeri dózis alkalmazása után a plazma csúcskoncentrációt 12 óra múlva éri el, az ismételt adagolások csökkentik a két dózis bevétele közötti szérumszint-ingadozásokat. Egyénenkénti eltérések lehetségesek.

Eloszlás
Az indapamid 79%-ban kötődik a plazmafehérjékhez. Eliminációs felezési ideje 14‑24 óra (átlag 18 óra). A dinamikus egyensúlyi vérszintet 7 nap múlva éri el. Az ismételt adagolás során nem akkumulálódik.

Metabolizmus
A kiválasztás főleg a vizelettel (a dózis kb. 70%-a) és széklettel (22%) történik, inaktív metabolitok formájában.

Különleges betegcsoportok

Vesekárosodás
Veseelégtelenségben a farmakokinetikai paraméterek nem változnak.

[bookmark: 5.3_Preclinical_safety_data]5.3	A preklinikai biztonságossági vizsgálatok eredményei

Valzartán

A hagyományos – farmakológiai biztonságossági, ismételt adagolású dózistoxicitási, genotoxicitási, karcinogenitási – vizsgálatokból származó nem klinikai jellegű adatok azt igazolták, hogy a készítmény alkalmazásakor humán vonatkozásban különleges kockázat nem várható.

Patkányoknál az anyai toxikus dózis (600 mg/ttkg/nap), a terhesség utolsó napjaiban és a szoptatás alatt adva, csökkent túlélési arányt, kisebb testsúlygyarapodást és késleltetett fejlődést okozott az utódokban (fülkagyló és hallójárat fejlődési zavara) (lásd 4.6 pont). A patkányoknál alkalmazott dózis (600 mg/ttkg/nap) megközelítőleg 18-szorosa a javasolt maximális humán dózisnak mg/m2 alapon számítva (a számításokat 320 mg/nap-os dózist és 60 kg-os beteget feltételezve végezték).

A nem klinikai biztonságossági vizsgálatokban a nagy valzartán dózisok (200-600 mg/ttkg) patkányoknál a vörösvértest‑paraméterek (erithrocyták, hemoglobinszint, hematokritérték) csökkenését, illetve a vese hemodinamikájának (enyhén emelkedett plazmakarbamidszint, illetve renalis tubularis hyperplasia és basophilia a hímekben) változását okozták. A patkányoknál alkalmazott dózisok (200‑600 mg/ttkg/nap) megközelítőleg 6- és 18-szorosai a javasolt maximális humán dózisnak mg/m2 alapon számítva (a számításokat 320 mg/nap‑os dózist és 60 kg-os beteget feltételezve végezték).

A selyemmajmoknál hasonló dózisoknál a változások hasonlóak, de súlyosabbak, különösen a vese tekintetében, ahol a változások nephropathiához vezettek, amely emelkedett urea- és kreatininszinttel járt.

A renalis juxtaglomerularis sejtek hypertrophiáját észlelték mindkét fajnál. Valamennyi változást a valzartán farmakológiai hatásának tulajdonítottak, amely hosszabb ideig tartó hypotoniához vezet, különösen a selyemmajmoknál. Az embernél a terápiás dózisok esetében a renalis juxtaglomerularis sejtek hypertrophiájának úgy tűnik, hogy nincs jelentősége.

Indapamid

Az indapamid a vizsgálatok során nem mutatott mutagenitást vagy karcinogenitást.
Az indapamid per os nagy dózisait (a terápiás dózis 40‑8000‑szeresét) különböző állatfajokban vizsgálva, a hatóanyag diuretikus hatásának fokozódását észlelték. Az akut toxicitási vizsgálatokban az intravénásan vagy intraperitonealisan adott indapamid mérgezés fő tünetei összefüggésben voltak a hatóanyag farmakológia tulajdonságaival: bradypnoe, perifériás vazodilatáció.
A reproduktív toxicitási vizsgálatok nem igazoltak embriotoxicitást vagy teratogenitást.
A fertilitás nem károsodott sem hím, sem nőstény patkányoknál.


6.	GYÓGYSZERÉSZETI JELLEMZŐK

[bookmark: 6.1_List_of_excipients]6.1	Segédanyagok felsorolása

Tablettamag:
mikrokristályos cellulóz;
laktóz-monohidrát;
kroszkarmellóz-nátrium;
povidon (K30);
hipromellóz (40000cP);
magnézium-sztearát;
vízmentes kolloid szilícium-dioxid;
talkum.

Filmbevonat:
Opadry rózsaszín 03B34654:
hipromellóz 2910 (E464);
titán-dioxid (E171);
makrogol (E1521);
sárga vas-oxid (E172);
vörös vas-oxid (E172);
talkum (E553b).

[bookmark: 6.2_Incompatibilities]6.2	Inkompatibilitások

Nem értelmezhető.

6.3	Felhasználhatósági időtartam

2 év

6.4	Különleges tárolási előírások
[bookmark: 6.3_Shelf_Life][bookmark: 6.4_Special_precautions_for_storage]
Ez a gyógyszer nem igényel különleges tárolást.

[bookmark: 6.5_Nature_and_contents_of_container]6.5	Csomagolás típusa és kiszerelése

10 módosított hatóanyag-leadású tabletta Al/OPA/PVC//Al buborékcsomagolásban.

Kiszerelés: 30 módosított hatóanyag-leadású tabletta dobozban.

6.6 [bookmark: 6.6__Special_precautions_for_disposal_of]A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.

Megjegyzés:  (egy keresztes)
Osztályozás: II. csoport
Kizárólag orvosi rendelvényhez kötött gyógyszer (V).


7.	A FORGALOMBA HOZATALI ENGEDÉLY JOGOSULTJA

Richter Gedeon Nyrt.
1103 Budapest 
Gyömrői út 19-21.
Magyarország


8.	A FORGALOMBA HOZATALI ENGEDÉLY SZÁMA 

Norsiten 80 mg/1,5 mg módosított hatóanyag-leadású tabletta
OGYI-T-24749/01	30×	Al/OPA/PVC//Al buborékcsomagolásban

Norsiten 160 mg/1,5 mg módosított hatóanyag-leadású tabletta
OGYI-T-24749/02	30×	Al/OPA/PVC//Al buborékcsomagolásban


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2026. május 29.


10.	A SZÖVEG ELLENŐRZÉSÉNEK DÁTUMA

[bookmark: _GoBack]2026. május 29.

